**Referat MR-MØTE Tid: Tirsdag 30. april kl. 18.00 – 21.00 Sted: Langhuset**

|  |  |  |  |  |  |  |
| --- | --- | --- | --- | --- | --- | --- |
|  |  |  | Inn-kalling | Fravær | Åpnings-  ord | Kaffe |
| Harry Danielsen | HD | Medlem | X |  |  | x |
| Børge Tjørn | BT | Medlem | X |  |  |  |
| Arvid Frøsland | AF | Medlem | X |  |  |  |
| Kjetil Andreassen | KA | Medlem | X |  | x |  |
| Sissel Østensen | SØ | Medlem | X |  |  |  |
| Liv Torunn Stave | LTS | Medlem | X |  |  |  |
| Leiv Jan Meberg | LJM | Medlem | X |  |  |  |
| Katrina Emelie Ellingsgaard | KEE | Medlem | X |  |  |  |
| Lloyd Tryland | LT | Sokneprest | X |  |  |  |
| Ellen Cathrine Jørgensen | ECJ | Varamedlem |  |  |  |  |
| Steinar Helge Østhassel | SHØ | Varamedlem |  |  |  |  |
| Asbjørn Skøien | AS | Varamedlem |  |  |  |  |
| Margaret Helen Johnsen Bouwman | MHJB | Varamedlem |  |  |  |  |
| Siri Marte Moseid | SMM | Varamedlem |  |  |  |  |

I tillegg til menighetsrådets vanlige representanter deltar:

kirkeverge Kristian Kjørkleiv

Saksliste MR

|  |  |  |
| --- | --- | --- |
| **Åpningsord:** Kjetil Andreassen innledet med åpningsord | | Ansvarlig: |
| **MR 26/24** | **Godkjenning av sakslista**  **Vedtak:**  Sakslista godkjennes. |  |
| **MR 27/24** | **Referatsaker**  Protokoll MR 2024 04 09  Referat fra AU 2024 04 23  **Vedtak:**  Protokoll fra MR godkjennes  Referat fra AU tas til orientering. MR ønsker å invitere staben med på første møte i MR i høst, for å lande arbeidet med menighetens strategi. |  |
| **MR 28/24** | **Informasjonssaker**   * Nytt fra soknepresten   + Det er konfirmasjoner første og andre helg i mai.   + Første ungdomskveld blir førstkommende søndag kl. 18 med barbeque i prestegårdshagen.   + 17. mai blir musikkorpset med i første del av gudstjenesten på Borhaug. |  |
| **MR 28/24 (forts.)** | * Informasjon fra fellesråd   Vi har godt samarbeid med kommunen. Rådmannen er opptatt av at kirkene skal se skikkelige ut. Budsjettet ligger direkte under rådmannens ansvar.  Resultatet til fellesrådet har gått i pluss de fire siste årene. Midler etter mindreforbruk blir litt til fordeling mellom menighetene og resten settes inn på disposisjonsfond.  Budsjettprosess  I 2024 er det planlagt å kalke Vanse kirke. Det er også satt av kr 150000,- til en mulighetsstudie for kirka. I 2025 ligger det inne i budsjettet en utbedring av orgelet i Vanse. Siste frist for innspill til budsjett til fellesrådet er 22. mai. Da må det følge med prisestimat på ønsket sak.  Status på kirkebygg ble gjennomgått.  Vi fikk orientering om arbeidsmiljøundersøkelsen blant ansatte i menighetene i Farsund kommune. | Lloyd  Kristian |
| **MR 18/24**  **Utsatt fra møte 19/3** | **Innledende samtale med kirkevergen på prosesser knyttet til inventar i kirkebyggene**  **Gjennomgang og prioritering av foreslåtte tiltak i Vanse kirke:**   * Modernisering av klokkeringing (HMS)   + Ligger i økonomiplanen - 2027 * Forslag om å flytte den gamle altertavla for å få permanent plass til den nye   + Må evt starte som et ønske fra menigheten, så vil kirkevergen undersøke videre prosess med bispekontoret. Før dette vurderes, vil det være ønskelig å få renset det gamle alterbildet. Det vil være nyttig uavhengig av standpunkt for eller mot å flytte Lammers. * Installere tilrettelagt toalett   + Kan inngå i en mulighetsstudie for Vanse kirke. * Redusere på lengden av en eller flere benker for å gjøre bedre plass til rullestoler og barnevogner   + Må evt fremmes for kirkevergen og undersøkes * Kjøpe inn lysanlegg   + Vil trolig være mulig å få finansiert. Vernemyndighetene vil trolig også mene noe om dette. * Kjøpe inn led-stearinlys til lysestakene på veggene   + Kan meldes inn til Fellesrådet * Innkjøp av krusifiks?   + Kanskje ikke en sak for fellesrådet * Skilting ved inngangen som forteller litt om historien til Vanse kirke. Evt oppdatering med mer informasjon   + Det er pr i dag en QR-kode som leder til informasjon om kirken og kirkegården. Det kan vurderes om denne bør utvikles med mer informasjon.   **Gjennomgang og prioritering av foreslåtte tiltak i Vestbygda kapell:**   * Fjerne prekestolen for å gjøre bedre plass fremme i kirka   + Dersom dette uttrykkes som et ønske, meldes det videre til Kirkevergen. Det samme med øvrige punkter her. |  |
| **MR 18/24**  **Utsatt fra møte 19/3**  **(forts.)** | * Redusere på lengden av en eller flere benker for å gjøre bedre plass til rullestoler og barnevogner * Male benkene   **Vedtak:**  Saken tas opp i et nytt møte i MR, der MR gir innspill til fellesrådet om ønsket prioritering. | Kristian orienterer |
| **MR 29/24** | **Komité for kunst i Vestbygda kapell**  Komitéen har bestått av Alfred Vaagsvold, Ove Lorentzen og Irene Sirnes. Sirnes har nå trukket seg, og det er behov for en ny representant.  **Vedtak:**  MR utnevner Liv Torunn Stave til medlem i komitéen. |  |
| **MR 30/24** | **Søknad fra Vanse guttekor**  Vanse Guttekor søker om lønnsmidler til dirigent, kollektmidler og billettinntekter fra konserter.  **Vedtak:**  Liv Torunn Stave ble erklært inhabil i saken, ettersom hun er styremedlem i Vanse Guttekor.   1. MR anerkjenner det store engasjementet Bryan har for guttekorarbeid. Vi ønsker arbeidet velkommen til å fortsette i menighetens lokaler og -regi på linje med annet frivillig arbeid i menigheten. MR ser positivt på samarbeid med menighetens trosopplæringstiltak etter avtale med trosopplærer, slik dette fremkommer av søknaden. 2. Når det kommer til søknaden om økonomi, har menighetsrådet forsøkt å balansere hensynet til andre frivillige aktiviteter som drives uten lønnsmidler opp mot søknaden som her er fremsatt. Et annet moment som menighetsrådet har tatt hensyn til, er antallet deltakere i aktiviteten sett i forhold til størrelsen på beløpet det søkes om. Til slutt har menighetsrådet også tatt med i betraktning en vurdering av potensialet for vekst i dette tilbudet, opp mot andre typer ungdomsarbeid. MR vedtar følgende:   MR finner ikke å imøtekomme søknaden om lønnsmidler slik den foreligger. MR er villige til å søke fellesrådet om årlige lønnsmidler til Bryan på kr 25 000,- til forberedelse og gjennomføring av Res Miranda og kr 25 000,- i støtte til trosopplærer i hennes arbeid. Støtten begrenses til tidsperioden fra 2024 og frem til guttekorets 50-årsjubileum. Inntekter av billettsalg eller kollekt under konsert tilfaller også guttekoret. Vi ber om en tilbakemelding på om dette er av interesse. | Kristian orienterer |
| **MR 31/24** | **Nye aktiviteter som ønskes igangsatt i Lista Menighet**  Det jobbes kontinuerlig i menigheten med å tilpasse aktivitetene inn mot behovene vi avdekker. Noen forslag er kommet gjennom strategisamlingene, og noe har sprunget ut fra kontakter på andre måter. Aktuelle saker vi jobber med nå, er:   * Samarbeid med «Et Lister uten fattigdom»/ «Barnas Stasjon» * Temakvelder Langhuset * Ungdomskvelder * Barnekor / familiekor i Vanse * Gospelkor i Vanse * Afterschool i Vestbygda * Komité for menighetsweekend   Vi trenger også å vurdere om det er noen aktiviteter som bør fases ut for å gi rom for de nye.  **Vedtak:**  Saken ble utsatt. |  |

Referent: Sissel Østensen